*«Ուիսթլերի մայրը»*, Աննայի դիմանկարն՝ արված որդու՝ Ջեյմս Ուիսթլերի կողմից (1871)
**Աննա Մաթիլդա** (ծնունդով **Մաք-Նեյլ**) **Ուիսթլեր** (անգլ.՝ Anna McNeill Whistler, սեպտեմբերի 27, 1804(1804-09-27), Ուիլմինգտոն, New Hanover County - հունվարի 31, 1881(1881-01-31)), ամերիկացի նկարիչ Ջեյմս Ուիսթլերի մայրը։ Ջեյմս Ուիսթլերը պատկերել է մոր դիմանկարը՝ «*Կոմպոզիցիա սևի և մոխրագույնի մեջ*», որը հաճախ անվանում են *«Ուիսթլերի մայրը»*։ Այն նկարչի ամենահայտնի կտավն է։

Կենսագրություն
--------------

Աննա Մաք-Նեյլ Ուիսթլերը ծնվել է Հյուսիսային Կարոլինայի Ուիլմինգթոն քաղաքում՝ բժիշկ Չարլզ Դանիել Մաք-Նեյլի (1756-1828) և Մարթա Քինգսլի Մաք-Նեյլի ընտանիքում։

1831 թվականին ամուսնացել է Ջորջ Ուիսթլերի հետ, որն ինժեներ-շինարար էր և պաշտոնաթող սպա և նախքան Աննայի հետ ամուսնանալն ուներ երեք երեխա։ Աննան և Ջորջն ունեցել են 4 որդի՝ Ջեյմսը, Ուիլյամը, Քըրքը (մահացել է 4 տարեկան հասակում) և Չառլին (մահացել է մինչև ընտանիքի՝ Ռուսաստան տեղափոխվելը)։ Շուտով նրա ամուսինը Ռուսաստանի Նիկոլաևյան երկաթուղում աշխատել է երկաթուղային ինժեներ։

Երբ Ջեյմսն ինը տարեկան էր, նրա նկարները գրավել են շոտլանդացի նկարիչ սըր Ուիլյամ Ալանի ուշադրությունը։ Ռուսաստանում Ջեյմսը կրթություն է ստացել Սանկտ Պետերբուրգի գեղարվեստի կայսերական ակադեմիայում։

Աննայի ամուսինը մահացել է 1849 թվականին խոլերայից։

Դրանից հետո Աննան տեղափոխվել է Կոնեկտիկուտ (ԱՄՆ)։ Նրա խորթ աղջիկը մնացել է Անգլիայում և ամուսնացել վիրաբույժի հետ։ Այդ ժամանակ խորթ աղջիկն ամուսնու հետ օգնել է Աննայի ընտանիքին, մասնավորապես, Ուիլյամին և Ջեյմսին՝ սովորելու մասնավոր դպրոցում։ Ջեյմսն ընդունվել է Վեստ Փոյնթ՝ 17 տարեկանը դեռ չբոլորած, շուտով աքսորվել և վերադարձել է Անգլիա։ Ուիլյամն Ամերիկայի քաղաքացիական պատերազմի ժամանակ դարձել է Կոնֆեդերենցիայի բանակի վիրաբույժ։

1863 թվականին Աննան խորթ աղջկա և որդու խորհրդով տեղափոխվել է Անգլիայի մայրաքաղաք Լոնդոն՝ Ջեյմսի մոտ։ Ավելի ուշ բնակվել է Սուրբ Մարիա, Գասթինգս, Արևելյան Սուսեքս փողոցներում։ Զարմացել է որդու «վառ բոհեմական ապրելակերպով», սակայն հանդուրժել է այն և նույնիսկ ընկերացել որդու ընկերներից մի քանիսի հետ։ Դա մոտավորապես այն ժամանակ էր, երբ նկարվել է նշանավոր «Ուիսթլերի մայրը» կտավը։ Դիմանկարն անելու պահին Աննան 67 տարեկան էր։

Մահացել է 77 տարեկանում և թաղվել Գասթինգսի գերեզմանատանը։

Մատենագիտություն
----------------

* *Whistler’s Mother: the Life of Anna McNeill Whistler*, by Elizabeth Mumford. Plutarch Press (1971).

Ծանոթագրություններ
------------------

1. 1 2  NCpedia
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  SNAC — 2010.
4. 1 2  Kindred Britain
5. ↑  Whistler’s Mother (and Brother) Արխիվացված 2008-06-18 Wayback Machine
6. ↑  May, Philip (January 1945). «Zephaniah Kingsley, Nonconformist (1765—1843)», *The Florida Historical Quarterly*, **23** (3), p. 145—159.
7. ↑  «Whistler’s Mother» Արխիվացված Օգոստոս 7, 2008 Wayback Machine
8. ↑  Whistler’s Mother Anna McNeill Whistler Famous Mothers.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աննա Մաք-Նեյլ Ուիսթլեր» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · Find A Grave · WikiTree |
|  |
| 

|  Չափորոշչային վերահսկողություն |
| --- |
|  |
| BNF: 14537150q · GND: 128692537 · ISNI: 0000000066821582 · LCCN: n79131903 · NKC: jo20201085803 · NTA: 261654306 · NUKAT: n2018133838 · VIAF: 64149106237768491936 · ULAN: 500112609 · WorldCat VIAF: 64149106237768491936 |

 |

 |